[{"text_idx": "#000000", "text": "Soome keelest to\u0303lkinud Piret Saluri"}, {"text_idx": "#000001", "text": "Finlandia 2018 auhinna vo\u0303itnud filosoofiline seiklusromaan!"}, {"text_idx": "#000002", "text": "Vo\u0303iks arvata, et selle raamatu on kirjutanud Jules Verne. Ta\u0308napa\u0308evalgi kauge ja mu\u0308stiline Saint Helena saar. 17. sajand. Angus on loo alguses alles seitsmeaastane. Ta on maailmakuulsa teadusemehe Edmond Halley abiline. Halley on ka\u0308inud Saint Helenal lo\u0303unataeva ta\u0308htkujusid uurimas ja ja\u0308tnud lahkudes Angusele mitu u\u0308lesannet. Angus teab iga pa\u0308evaga ikka rohkem teadmisest, teadusest ja kirjatarkuse ta\u0308htsusest."}, {"text_idx": "#000003", "text": "Angust ootab ees suur seiklus. Ta peab minema laevale, so\u0303itma Inglismaale ja viima valitsejale so\u0303numi, mis saarel o\u0303igluse taas jalule seaks. Laev on orjalaev, Angus reisib esialgu salaja ja mastikorvis."}, {"text_idx": "#000004", "text": "Olli Jalonen (1954) on ta\u0308napa\u0308eva Soome tunnustatumaid kirjanikke. \u201eTaevakummiga\u201c vo\u0303itis ta Finlandia kirjandusauhinna juba teist korda. Helsingin Sanomate autoriteetne kriitik on veendunud: \u201eSoome kirjandus muutub Olli Jalose ka\u0308es maailmakirjanduseks.\u201c"}, {"text_idx": "#000005", "text": "Olli Jalonen u\u0308tleb, et kirjutas \u201eTaevakummi\u201c kolmku\u0308mmend aastat. Sest just nii ammu ka\u0308is ta ise Saint Helenal ja saar vo\u0303lus ta a\u0308ra. \u201eTaevakumm\u201c on nagu 19. sajandi vana hea proosa, kuid samas ta\u0308napa\u0308eva soome u\u0308he parima kirjaniku a\u0308ratuntava ka\u0308ekirjaga kirjutatud lugu. Kolmeku\u0308mne aasta jooksul on Jalonen avaldanud ku\u0308mmekond raamatut, mis ko\u0303ik oleksid otsekui ettevalmistus \u201eTaevakummiks\u201c. Nendegi teema on sageli va\u0308ikese poisi mehekskasvamine, loodusteaduste ja u\u0308ldse teadmiste koht ja areng. On juba ka viide \u201eTaevakummi\u201c taevatargale Edmond Halleyle."}, {"text_idx": "#000006", "text": "Olli Jalonen oskab kirjutada ka nii, et raamat on korraga ko\u0303rge kirjandus ja po\u0303nev seiklusjutt. U\u0308htaegu on ta a\u0308a\u0308retult po\u0303hjalik. \u201eTaevakummi\u201c jaoks korjus nii palju materjali, et autor kirjutas veel teisegi romaani samal teemal. Seal on Angus professor Halley assistent ja saab juba 14-aastaseks. Raamatu pealkiri on Merenpeitto."}, {"text_idx": "#000007", "text": "Kes viimasena naerab, naerab u\u0308ksinda"}, {"text_idx": "#000008", "text": "Kolme kaardi mo\u0303istatus. Sagadi paruni mo\u0303rvalood"}, {"text_idx": "#000010", "text": "Introvertide ball. La\u0308ti uue luule antoloogia"}]